

**Қазақстан Республикасының Президентi жанындағы Американ-қазақ iскерлiк ынтымақтастығының мәселелерi жөнiндегi арнайы консультативтiк топ туралы**

***Күшін жойған***

Қазақстан Республикасы Президентiнiң 1997 жылғы 11 қарашадағы N 3760 Өкiмi.
Күші жойылды - Қазақстан Республикасы Президентінің 2009 жылғы 18 маусымдағы N 829 Жарлығымен

*Ескерту. Күші жойылды - Қазақстан Республикасы Президентінің 2009.06.18*

 N 829

*Жарлығымен.*

      АҚШ пен Қазақстан арасындағы экономикалық ынтымақтастықты дамыту мен нығайту мақсатында:

      1. Қазақстан Республикасы Президентiнiң жанынан Американ-қазақ iскерлiк ынтымақтастығының мәселелерi жөнiндегi арнайы консультативтiк топ құрылсын және оның құрамы бекiтiлсiн (қоса берiлiп отыр).

      2. Қазақстан Республикасы Президентiнiң жанындағы Американ-қазақ iскерлiк ынтымақтастығының мәселелерi жөнiндегi арнайы консультативтiк топ туралы ереже бекiтiлсiн (қоса берiлiп отыр).

*Қазақстан Республикасының*

*Президентi*

Қазақстан Республикасы

Президентiнiң

1997 жылғы 11 қарашадағы

N 3760 өкiмiмен

бекiтiлген

**Қазақстан Республикасының Президентi жанындағы**

**Американ-қазақ iскерлiк ынтымақтастығының мәселелерi**

**жөнiндегi арнайы консультативтiк топтың құрамы**

      Дуэйн О.Андреас            - "Арчер Дэниэлс Мидланд"

      Ганс Бекерер               - "Дир және компания"

      Ричард Чейни               - "Халлибуртон" компаниясы

      Кеннет Дерр                - "Шеврон" компаниясы

      Пол Дж.Фрибург             - "Континентал Грейн"

      Джон Б.Хесс                - "Амерада Хесс"

      Уильям Дж.Лоури            - "Амоко" корпорациясы

      Люсио А.Ното               - "Мобил" корпорациясы

      Юджин Р.Маркгарт           - "Консолитейд Эдисон"

      Питер Дж.Петерсон          - "Блекстоун" тобы

      Дэвид Рокфеллер            - Шет елдермен байланыстар

                                   жөнiндегi кеңес

      Стивен Волк                - "Шерман және Стерлинг" фирмасы

Қазақстан Республикасы

Президентiнiң

1997 жылғы 11 қарашадағы

N 3760 өкiмiмен

бекiтiлген

**Қазақстан Республикасының Президентi жанындағы**

**Американ-қазақ iскерлiк ынтымақтастығының мәселелерi**

**жөнiндегi арнайы консультативтiк топ туралы**

**Ереже**

**I. Жалпы ережелер**

      1. Қазақстан Республикасының Президентi жанындағы Американ-қазақ iскерлiк ынтымақтастығының мәселелерi жөнiндегi арнайы консультативтiк топ (бұдан былай - Топ) пiкiрсайыстар, жазбаша меморандумдар, баяндамалар мен талдау мәлiметтерi арқылы Қазақстан Республикасының Басшылығына мына салаларда ресми емес негiзде консультациялар беру үшiн құрылды:

      1) макро және микроэкономикалық саясат;

      2) монетарлық және қазыналық саясат;

      3) экономикалық заңдар;

      4) инвестициялық саясаттың экономикалық ынталандыру мен тетiктерiн талдауды қоса алғанда, инвестицияларды тарту бағдарламалары;

      5) өнеркәсiптiк базалық салаларын, әсiресе жоғары технологиялық секторларды, ауыл шаруашылығын, қаржы секторы мен инфрақұрылымды дамыту мәселелерiн қоса алғанда, стратегиялық жоспарлау;

      6) адам ресурстарын дамыту, еңбек, денсаулық сақтау, бiлiм беру саласындағы әлеуметтiк бағдарламалар;

      7) басқарудың, мемлекеттiк қызметшiлер кадрларын даярлау мен қайта даярлаудың пәрмендiлiгiн арттыру мәселелерi.

                         II. Топтың мiндеттерi

      2. Топтың негiзгi мiндеттерi:

      1) Қазақстан Республикасының 2030 жылға дейiнгi даму стратегиясын iске асыру жөнiнде, сондай-ақ экономикалық өсуi, табиғат пайдаланудың тиiмдi тәсiлдерiн қамтамасыз ету мен әлеуметтiк реформаларды жүргiзу бөлiгiнде елдiң тұрақты дамуының ауқымды проблемаларын шешу жөнiнде ұсыныстар мен ұсынымдарды талдау жасап, Қазақстан Республикасы Президентiнiң қарауына енгiзу;

      2) Қазақстанның сыртқы экономикалық ынтымақтастығы мен әлемдiк экономикалық қоғамдастыққа интеграциялануының мәселелерi жөнiнде консультациялар жасау үшiн тартылған халықаралық экономикалық және қаржы ұйымдарымен өзара iс-қимылды жүзеге асыру болып табылады.

                     III. Топ жұмысын ұйымдастыру

      3. Қазақстан Республикасы Президентiнiң тапсырмаларын орындау үшiн Топ өз жұмысына қоғамдық негiзде АҚШ пен Қазақстанның жетекшi корпорациялары мен банк-қаржы құрылымдарының жауапты қызметкерлерiн тарта алады.

      4. Тұрақты даму жөнiндегi ұлттық кеңес Хатшылығы Топтың жұмыс органы болып табылады.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК